Document ID: 32009R0032

UREDBA KOMISIJE (ES) št. 32/2009
z dne 16. januarja 2009
o izdaji uvoznih dovoljenj na podlagi zahtevkov, predloženih v prvih sedmih dneh meseca januarja 2009 v okviru tarifne kvote za sladkor ter mešanice sladkorja in kakava s kumulacijo porekla v državah AKP/ČDO ali ES/ČDO, odprte z Uredbo (ES) št. 1498/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti (1) in zlasti petega pododstavka člena 6(4) Priloge III k Sklepu,
ob upoštevanju naslednjega:
(1)
Z Uredbo Komisije (ES) št. 1498/2007 z dne 18. decembra 2007 o posebnih podrobnih pravilih za izdajanje uvoznih dovoljenj za sladkor ter mešanice sladkorja in kakava s kumulacijo porekla v državah AKP/ČDO ali ES/ČDO (2) je bila odprta tarifna kvota za uvoz proizvodov iz sektorja sladkorja. Ta uredba v členu 1 določa, da se Uredba Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (3), uporablja za uvoz proizvodov, navedenih v poglavju 17 KN in z oznakami KN 1806 10 30 in 1806 10 90 s poreklom iz ČDO, ki se kumulirajo s sladkorjem s poreklom iz AKP in/ali ES.
(2)
Člen 7(2) Uredbe (ES) št. 1301/2006 določa, da kadar količine, zajete v zahtevkih za izdajo dovoljenja, presegajo količine, ki so na voljo za obdobje ali podobdobje uvozne tarifne kvote, Komisija določi koeficient dodelitve, ki ga država članica uporablja za količine, zajete v posameznem zahtevku za izdajo dovoljenja.
(3)
Količine v zahtevkih za uvozna dovoljenja, vloženih v prvih sedmih dneh meseca januarja 2009 za podobdobje od 1. januarja do 31. marca 2009, so višje od razpoložljivih. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja, in začasno ustaviti vlaganje novih zahtevkov za dovoljenja za leto 2009 -
SPREJELA NASLEDNJO UREDBO:
Člen 1
Za zahtevke za uvozna dovoljenja iz kvote z zaporedno številko 09.4652, ki so v skladu z Uredbo (ES) št. 1498/2007 predloženi za podobdobje od 1. januarja do 31. marca 2009, se dodelijo dovoljenja za zahtevane količine, za katere se uporabi koeficient dodelitve v višini 68,292682 %.
Vlaganje nadaljnjih zahtevkov za 2009 se ustavi.
Člen 2
Ta uredba začne veljati 17. januarja 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. januarja 2009

Labels: 3
18
17